PREZENȚA PĂDURILOR VIRGINE SAU CVASIVIRGINE, PRECUM ȘI A UNOR ZONE DE PĂDURE CU REGIM DE SPECIAL DE PROTECȚIE/ CONSERVARE

La efectuarea lucrărilor de teren și la încadrarea arboretelor în planurile de lucrări, proiectantul a analizat și aplicat prevederile Ordinului de Ministru 3397/2012 privind stabilirea criteriilor și indicatorilor de identificare a pădurilor virgine și cvasivirgine din România.

În fondul forestier proprietate privată aparținând Asociației „Ceata Locuitorilor din satele Mărășești-Stănești”, U.P. I Mărășești-Stănești, județul Mehedinți, nu se găsesc arborete înscrise în cea de-a XII-a ediție a Catalogului pădurilor virgine și cvasivirgine din România.

După ce au fost analizate prevederile Ordinului de Ministru 3397/2012, privind stabilirea criteriilor și indicatorilor de identificare a pădurilor virgine și cvasivirgine din România, pentru fiecare arboret în parte, următoarelor unități amenajistice le-au fost atribuită categoria funcțională 5.O (Arboretele din păduri cvasivirgine – T.I): 16, 39 G, 40 B, 41 B, 41 C, 41 F, 42 A, 42 B, 43 A, 43 B, 44 A, 44 B, 45 A, 45 B, 45 C, 45 D, 45 E și 49. Acestea au suprafața cumulată de 250,29 hectare și sunt excluse de la orice tip de lucrare silviculturală.

Analizând limitele Inspire pentru ariile protejate (aprobate prin Legea nr. 60/2017 pentru aprobarea Ordonanței de Urgență nr. 49/2016 de modificarea Legii nr. 5/2000, precum și prin Ordinul Ministrului nr. 46/2016) unitățile amenajistice 41 F, 42 A, 43 B, 44 A, 44 B, 45 C, 45 D, 45 E, 46 D, 49, 106 A și 107 B, reprezentând 169,70 hectare, au fost încadrate în categoria funcțională 1.5.C (Arboretele cuprinse în rezervații naturale, cu regim strict de protecție – T.I) deoarece se suprapun cu RONPA 0456 Pădurea Gorganu. Aceste arborete sunt excluse de la orice tip de lucrare silviculturală.

Reprezentant titular

Asociația „Ceata locuitorilor din satele Mărășești-Stănești”

Președinte

**Lazăr Nicolae**